CELEX: 62021TN0647
Language: mt
Date: 2021-10-01 00:00:00
Title: Kawża T-647/21: Rikors ippreżentat fl-1 ta’ Ottubru 2021 – Sberbank Europe vs BĊE

29.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 481/40
            
         
      Rikors ippreżentat fl-1 ta’ Ottubru 2021 – Sberbank Europe vs BĊE
      (Kawża T-647/21)
      (2021/C 481/55)
      Lingwa tal-kawża: l-Ingliż
      
         Partijiet
      
      
         Rikorrent: Sberbank Europe AG (Vjenna, l-Awstrija) (rappreżentant: M. Fellner, avukat)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenut tat-2 ta’ Awwissu 2021 (1) u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tnax-il motiv.
      
                  1.
               
               
                  L-ewwel motiv ibbażat fuq li l-konvenut kiser il-projbizzjoni tal-piena doppja stabbilita fl-Artikolu 50 tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”) u fl-Artikolu 4 tal-Konvenzjoni Ewropea tad-Drittijiet tal-Bniedem (iktar ’il quddiem il-“KEDB”).
               
            
                  2.
               
               
                  It-tieni motiv ibbażat fuq li l-konvenut kiser l-Artikolu 49 tal-Karta u l-Artikolu 7 tal-KEDB billi impona piena li teċċedi l-limiti tal-ammonti stabbiliti fl-Artikolu 18(1) tar-Regolament (UE) Nru 1024/2013 (2).
               
            
                  3.
               
               
                  It-tielet motiv ibbażat fuq li l-konvenut kiser l-Artikolu 17 tal-Karta u l-Artikolu 1 tal-Ewwel Protokoll Addizzjonali tal-KEDB.
               
            
                  4.
               
               
                  Ir-raba’ motiv ibbażat fuq li l-konvenut kiser il-prinċipju ta’ bona fide, peress li mar kontra l-metodu għall-istabbiliment ta’ sanzjonijiet amministrattivi pekunjarji skont l-Artikoli 18(1) u (7) tar-Regolament (UE) Nru 1024/2013.
               
            
                  5.
               
               
                  Il-ħames motiv ibbażat fuq li l-konvenut kiser l-Artikolu 6 tal-KEDB.
               
            
                  6.
               
               
                  Is-sitt motiv ibbażat fuq li l-konvenut kiser l-ammont ta’ limiti għas-sanzjonijiet skont l-Artikolu 18(1) tar-Regolament (UE) Nru 1024/2013.
               
            
                  7.
               
               
                  Is-seba’ motiv ibbażat fuq li l-Artikolu 97 tal-Liġi Bankarja Awstrijaka (iktar ’il quddiem il-“BWG”) ma huwiex applikabbli jekk ma jinkiseb ebda vantaġġ jew ma jiġix evitat telf billi jinqabeż il-limitu ta’ riskju kbir.
               
            
                  8.
               
               
                  It-tmien motiv ibbażat fuq li l-abbiltà tal-konvenut li jimponi interessi ta’ rkupru fuq ir-rikorrenti hija preskritta skont l-Artikolu 97 tal-BWG b’konnessjoni mal-Artikolu 395 tar-Regolament (UE) Nru 575/2013.
               
            
                  9.
               
               
                  Id-disa’ motiv ibbażat fuq li l-konvenut applika b’mod żbaljat l-Artikolu 97(1) tal-BWG u l-Artikolu 395(1) tar-Regolament (UE) Nru 575/2013.
               
            
                  10.
               
               
                  L-għaxar motiv ibbażat fuq li r-rikorrent ma kellu ebda intenzjoni li jaqbeż il-limitu ta’ riskju kbir skont l-Artikolu 395 tar-Regolament (UE) Nru 575/2013 (3).
               
            
                  11.
               
               
                  Il-ħdax-il motiv ibbażat fuq li r-rikorrent ma kiseb ebda vantaġġ jew ma evita ebda telf li kellu jiġi assorbit billi jinqabżu l-limiti ta’ espożizzjoni wiesgħa fil-perijodu kkontestat.
               
            
                  12.
               
               
                  It-tnax-il motiv ibbażat fuq li l-konvenut uża b’mod indovut id-diskrezzjoni tiegħu billi ma kkonċediex lir-rikorrenti l-eċċezzjoni taħt l-Artikolu 396(1) tar-Regolament (UE) Nru 575/2013.
               
            
         (1)  Nru ECB-SSM-2021-ATSBE-7 – ESA-2020-00000051
      
         (2)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013 L 287, p. 63).
      
         (3)  Regolament (UE) 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU 2013 L 176, p. 1).